E.ON anunță startul unei noi ediții a GraduatE.ON, program adresat tinerilor aflați în ultimul an de studiu, nivel licență sau masterat. Prin acest program, compania susține tinerii aflați la început de drum profesional prin oferirea de stagii de pregătire, pe parcursul cărora vor dobândi nu numai experiență, ci vor avea și beneficiile angajaților companiei.
Studenții și masteranzii din cadrul universităților cu profil tehnic, IT, administrarea afacerilor, vânzări și marketing se pot înscrie în program până în 21 aprilie, pe pagina dedicată, www.eon-romania.ro/ro/cariera/graduate-on.html?utm_source=hipo&utm_medium=articol&utm_campaign=articol-hipo-cta-text-1-2021 . Cei care se califică pentru etapa următoare vor avea de susținut ulterior un interviu telefonic, ultima etapă fiind testarea din cadrul Centrului de Evaluare E.ON, care se va desfășura online, pe durata unei zile. Finaliștii vor beneficia de stagii de pregătire în cadrul companiilor din Grupul E.ON România și vor fi îndrumați de mentori dedicați care au menirea de a-i familiariza cu activitățile specifice departamentului ales.
De la debutul programului, prin GraduatE.ON s-au angajat peste 170 de tineri absolvenți. Aproximativ 80% dintre ei au ales să își construiască mai departe o carieră în E.ON și mai mult de jumătate au ajuns să coordoneze echipe sau proiecte importante.